REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

**Stožer CZ Grada Delnica**

KLASA: 501-04/20-01/02

URBROJ: 2112-01-30-40-1-20-14

Delnice, 23. ožujka 2020. godine

 Na temelju članka 22.a Zakona o sustavu civilne zaštite (NN 82/15, 118/18 i 31/20), a u vezi sa Odlukom o zabrani napuštanja mjesta prebivališta i stalnog boravka u Republici Hrvatskoj Stožera CZRH, KLASA: 810-06/20-01/7, URBROJ: 511-01-300-20-14, od 23.03.2020.g., građankama i građanima s područja Grada Delnica, Stožer CZ Grada Delnica daje

**PRIOPĆENJE**

Obzirom na Odluku Stožera civilne zaštite RH, KLASA: 810-06/20-01/7, URBROJ: 511-01-300-20-1, od 19. ožujka 2020. godine u smislu ZABRANE RADA, koja se odnosi i na Stručne službe Grada Delnica, te koje zbog toga ne rade, osim u iznimnim i izvanrednim okolnostima, mole se građanke i građani s područja Grada Delnica, da zahtjev za izdavanjem propusnica podnose putem maila /stozer.delnice@gmail.com**/**, a samo iznimno osobno, i to utorkom i petkom u vremenu od 08,00 do 10,00 na adresi Trg 138. brigade HV 4, na za to određenom mjestu.

 Podnošenjem zahtjeva putem maila, izdavanje propusnice biti će u najkraćem mogućem vremenu, tj. unutar nekoliko sati, dok će u slučaju podnošenja zahtjeva osobno, izdavanje propusnica biti nešto duže, u trajanju od 2-3 dana. Potvrde će se izdavati utorkom i petkom u vremenu od 13,00 do 14,00 sati u holu zgrade Gradske uprave. Razlog tome je navedena Odluka Stožera CZRH o zabrani rada.

 Zahvaljujemo na razumijevanju i suradnji.

Načelnica Stožera

Zamjenica gradonačelnika

Katarina Mihelčić, dipl.ing.agro., v.r.